NaiveNeuron/SloPal huggingface dataset:
J. Mikuš, poslanec: (2004-12-08):
Ako bolo viackrát mojimi straníckymi kolegami deklarované, poslanci za Ľudovú stranu - Hnutie za demokratické Slovensko návrh rozpočtu nepodporia. Dôvody takéhoto rozhodnutia vychádzajú okrem iného aj zo skutočnosti, že mu chýba dlhodobá prognóza, respektíve vízia rozvoja Slovenska na dlhšie obdobie, ktorá by sa pri tvorbe rozpočtu prejavila. Rozpočet je poddimenzovaný najmä v oblasti pôdohospodárstva, infraštruktúry, podpory malého a stredného podnikania či podpory samospráv, aj NKÚ vo svojom stanovisku k rozpočtu upozornila na fakt, že základným predpokladom reálnosti budúcoročného rozpočtu sú zákony, ktoré boli schválené len v nedávnej minulosti. Týka sa to predovšetkým zdravotníckej, sociálnej reformy, reformy verejnej správy a fiškálnej decentralizácie. Za všetky uvediem len jeden príklad. Podľa zákona o fiškálnej decentralizácie bude výnos z dane príjmov fyzických osôb príjmom samospráv. Ako sa štát v tejto situácii vyrovná s rastúcimi daňovými nedoplatkami ohrozujúcimi stabilitu rozpočtu, je otázne. Už v úvode som spomenul, že diskusie okolo štátneho rozpočtu sú aj diskusiami o hospodárskej politike a o hospodárskom a sociálnom vývoji. Ukazovateľom toho, kam smeruje ekonomika, ako sa máme, a odráža aj jej hospodársku politiku štátu, je konečná spotreba domácností. Je ovplyvňovaná výškou miezd, sociálnych dávok a iných príjmov a závisí tiež od cien. Existujú však ešte ďalšie faktory, ktoré ju ovplyvňujú, a o tých sa už hovorí menej. Respektíve vôbec. Sú to verejné výdavky a zadlženosť domácností. Možno je to paradoxné, ale odborníci vedia, že znižovanie verejných výdavkov na zdravie, vzdelanie, verejnú dopravu a podobne v štáte, kde priemerný príjem je nízky, má negatívny dopad na súkromný sektor. Ak musí nízkopríjmová domácnosť, ktorých je na Slovensku 70 %, vydávať viac na lekárov, lieky, na cestovanie do zamestnania, na zvýšenie nájomného či prepravného, školné, obmedzí totiž ostatné nákupy iba na to najnevyhnutnejšie. Podnikatelia, ktorí produkujú prevažne pre domáci trh a prevažnú časť domácností, musia pri tomto trende poklesu spotreby na to doplatiť. Naopak, prudký rast zadlženosti domácností by mal byť znepokojujúci tak pre vládu ako aj pre bankový sektor. Rast zadlženosti domácností síce eliminuje zníženú spotrebu, no zakladá riziko budúceho nesplácania úverov z titulu nízkej priemernej mzdy, vysokej miery nezamestnanosti a neustále klesajúcich priemerných úspor domácností. Aby som však nebol vo svojom vystúpení len kritický, pozitívne hodnotím prehľadné paragrafové znenie zákona o štátnom rozpočte a zavedenie viacročného programového rozpočtovania. Určite sa touto formou spresňuje, sprehľadňuje využívanie verejných peňazí, avšak k jeho dokonalosti ešte niečo chýba. Len napríklad ak v programe ministerstva vnútra na rozloženie určitého počtu zločineckej skupiny je rozpočtovaná určitá suma, nie je zárukou, že na uvedenú operáciu sú naozaj potrebné príslušné rozpočtované finančné prostriedky a operácia by nemohla pre nich byť najlacnejšia. Ale o tom až po praktických skúsenostiach s takto vykonanou formou rozpočtovania. Ďakujem vám za pozornosť.
Laurenčík, Milan, podpredseda NR SR (2021-02-03):
Pán poslanec Eduard Kočiš má ďalšiu faktickú poznámku, nech sa páči.
Petrík, Simona, poslankyňa NR SR (2018-09-18):
Áno, tento zákon rieši školy presne tak ako ostatné organizácie štátneho sektora. My považujeme štátny sektor, aby mal ísť príkladom práve v téme vyrovnávania platových rozdielov medzi mužmi a ženami. Máš pravdu, v školstve, konkrétne teda v školách je, sú zamestnanci prefeminizovaní, ale myslím si, že to by nemalo vplyv na to, aby vedeli ukázať, ako, ako je to s platmi žien a mužov aj v školách. Spomenula som ten princíp one in, one out, kde aj školám túto povinnosť uľahčujeme práve tým, že spomínané výkazy budú dávať nie mesačne, ale štvrťročne, takže tam im tú administratívu uľahčíme a nechceli sme ich vynímať z tohto zákona. Pretože osobne, keď som s týmto zákonom prišla, myslím, mesiac dozadu na tlačovke, tak sa mi ozvali aj niektoré učiteľky konkrétne, kde tiež bolo vyslovene vyjadrené z ich strany, že ich mužskí kolegovia zarábajú viac ako ony samé. Takže, takže ja si myslím, že aj v tejto oblasti je dobré mať transparenciu, transparentnosť.
Ďuriš Nicholsonová, Lucia, podpredsedníčka NR SR (2016-11-23):
Dobre, veľmi pekne vám ďakujem za ústretovosť. Kolegyne, kolegovia, vyhlasujem teraz prestávku do 17.05 hod. Nasledovať bude hlasovanie. (Prestávka.) (Po prestávke.)
M. Hort, podpredseda NR SR: (2008-06-20):
Otváram všeobecnú rozpravu. Konštatujem, že som nedostal žiadnu písomnú prihlášku do rozpravy k tomuto bodu. Pýtam sa, či niekto z pánov poslancov a poslankýň sa chce prihlásiť k tomuto bodu do rozpravy ústne. Nie. Uzatváram možnosť podania ústnych prihlášok. Vyhlasujem všeobecnú rozpravu za skončenú a prerušujem rokovanie o tomto bode programu. Taktiež budeme hlasovať teraz o päť minút. Vyhlasujem päťminútovú prestávku do 11.05 hodiny a prosím všetkých, ktorí sa nachádzajú v priestoroch parlamentu, aby sa dostavili na hlasovanie. Prestávka. (Päťminútová prestávka.) (Po prestávke.)
Šimečka, Michal, podpredseda NR SR (2024-02-16):
Ďakujem veľmi pekne. Pán spravodajca, prosím, máte slovo.
Figeľ, Ján, podpredseda NR SR (2013-11-26):
Na vystúpenie pána poslanca sú tri faktické poznámky. Páni poslanci Pollák, Simon a Novotný. Nech sa páči, Peter Pollák.
Paška, Pavol, predseda NR SR (2013-05-16):
(Hlasovanie.) 88 prítomných, 81 za, 2 proti, 5 sa zdržali. Tento návrh sme schválili. Ešte jedno hlasovanie.
Glváč, Martin, podpredseda NR SR (2018-01-30):
Pani poslankyňa Kaščáková, poprosím, nereagujte na ...
Susko, Boris, poslanec NR SR (2015-11-20):
Teraz dajte hlasovať o bode 7 pozmeňujúceho návrhu pána poslanca Chrena.
Šeliga, Juraj, podpredseda NR SR (2020-09-02):
Ďakujem, pán poslanec. Pán poslanec Vons, chcete asi reagovať faktickou poznámkou. Nech sa páči.
Hort, Milan, podpredseda NR SR (2011-07-06):
Ďakujem. A teraz poprosím Ľubomíra Vážneho z výboru pre hospodárstvo, výstavbu a dopravu, aby ako spoločný spravodajca informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Hort, Milan, podpredseda NR SR (2011-11-30):
Vážené panie poslankyne, vážení páni poslanci, otváram druhý rokovací deň 26. schôdze Národnej rady Slovenskej republiky. Prajem všetkým príjemný deň. O ospravedlnenie neúčasti na dnešnom rokovaní požiadal jediný pán poslanec, a to podpredseda Národnej rady pán Robert Fico. Podľa schváleného programu teraz pristúpime k druhému čítaniu o vládnom návrhu zákona o vysielaní civilných expertov na výkon práce v aktivitách krízového manažmentu mimo územia Slovenskej republiky a o zmene a doplnení niektorých zákonov . Tento vládny návrh zákona je uverejnený ako tlač 491 a informáciu výborov máte ako tlač 491a. Vítam na rokovaní Národnej rady ministra zahraničných vecí, pána Mikuláša Dzurindu a prosím ho, aby vládny návrh zákona odôvodnil. Nech sa páči, pán minister.
Mičovský, Ján, poslanec NR SR (2013-06-05):
Nie, nie, ja som len prerušil.
Jurík, Beáta, poslankyňa NR SR (2024-05-14):
Ďakujem za slovo, pán predsedajúci. Ja by som sa v prvej časti chcela vrátiť ku prvej časti tej rozpravy pána kolegu Dostála, ktorý tak dve-tri minútky venoval tomu, že sa vrátil vlastne k tomu, čo sa stalo, čo tu spravil pán predsedajúci Danko kolegyni Kleinert. A mňa to veľmi mrzí, že my z opozície musíme takto doslova míňať náš čas, pretože sa tu musíme domáhať našich základných práv. A ja by som skutočne teda apelovala na to, aby predsedajúci dodržiavali nejaké princípy rovného zaobchádzania a keď nechávajú vo faktických hovoriť poslancov a poslankyne koalície často skutočne od veci, tak by som žiadala, aby keď naši poslanci a poslankyne reagujú na predrečníka, tak aby im toto právo nebolo upierané, pretože sa jedná o veľmi hrubý zásah do práva poslancov a poslankýň vykonávať si svoj mandát a vyjadrovať sa tu k prerokovávaným veciam. Takže aj mne teraz uplynula minúta iba kvôli tomu, aby som proste apelovala na to, že my tu tiež máme nejaké práva a mali by ste prestať s ich okliešťovaním, lebo takto sa to jednoducho nerobí. No a chcela by som sa teda vrátiť k tomu, k tej politizácii fondu. To si skutočne niekto myslí, že keď bude SNS nominovať do komisií ľudí, tak že to budú ľudia s nejakou odbornosťou, kvalitou a podobne? Však sa len pozrime na to, ako ministerka Šimkovičová odvoláva hlava-nehlava doslova ľudí z oblasti kultúry. Pán Michelko na Ústavný súd nominoval človeka, ktorého nepoznal. Mám hovoriť o tom, čo sa deje na ministerstve proti životnému prostrediu? Však to je hanba! A SMER a HLAS, tomuto idete sekundovať? Veď ja chápem, že v koalícii sú aj nejaké dohody a podobne, ale dokonca SMER, veď vy si idete zničiť niečo, čo ste sami vybudovali. Však to je hanba!
Blanár, Juraj, podpredseda NR SR (2021-10-19):
Pán poslanec Schlosár, môžete reagovať na faktické poznámky.
Blanár, Juraj, podpredseda NR SR (2021-03-31):
Prosím, prezentujte sa a hlasujte o schválení tohto zákona v treťom čítaní. (Hlasovanie.) Prítomných 140 poslancov, za hlasovalo 135, proti nebol žiaden, zdržali sa 2, nehlasovali 3. (Potlesk.) Vážené panie poslankyne, páni poslanci, konštatujem, že sme schválili návrh novely stavebného zákona. Ďakujem, pani spravodajkyňa. Vážené panie poslankyne, páni poslanci, týmto sme vyčerpali všetky body, ktoré boli doteraz prerokované. Vyhlasujem dvojminútovú prestávku a budeme pokračovať vystúpením pána predsedu Suska k prerušenému bodu, tlač 392. Nech sa páči, dvojminútová prestávka. (Prestávka.) (Po prestávke.)
P. Hrušovský, predseda NR SR: (2003-09-24):
(Hlasovanie.) Prítomných je 119 poslancov, za 75, proti 44. Konštatujem, že návrh sme schválili. Na základe schváleného návrhu pristúpime k tretiemu čítaniu o vládnom návrhu zákona . Otváram rozpravu o tomto bode programu. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie je tomu tak, preto vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru uvedený vládny návrh zákona, pani spoločná spravodajkyňa... Ľ. Navrátilová, poslankyňa: S odporučením schváliť.
Žiga, Peter, podpredseda NR SR (2024-09-25):
(Zaznievanie gongu.) Vážené panie poslankyne, vážení páni poslanci, chcem vám len oznámiť, že budeme pokračovať hlasovaním o 10 minút, ešte dovtedy budeme mať prestávku. (Prestávka.)
Kollár, Miroslav, poslanec NR SR (2022-09-29):
Po včerajšom vystúpení Igora Matoviča som povedal, že ak niekto ešte váhal, či by predsa len nemohol zostať ministrom financií, tak po tom, čo tu porozprával, už neváhať nemohol. No Igorovi Matovičovi to nestačilo, prišiel nás presvedčiť aj druhýkrát. A myslím si, že presvedčil aj tých posledných. Dneska tu nakydal na úplne každého. Najviac ma bavilo, ako sa strašne venoval progresivistom a fašistov z nich robil. Neviem, prečo sa ich bojí, však tu sedí v tejto chvíli jeden, keď tu budú sedieť 30 po budúcich voľbách, som zvedavý, čo bude robiť. A chcem vás spýtať, že s kým on chce robiť politiku, pretože on už dourážal úplne všetkých. A nebudem sa teraz zastávať všetkých ľudí, ktorí sa vedia obhájiť aj sami, pretože tu sedia, ale chcem sa zastať jednej skupiny ľudí, ktorá tu síce v sále je, tam hore na balkóne, ale nevie sa obrániť, a to sú novinári. To, čo predviedol Igor Matovič dnes, tú, tie útoky hnusné, primitívne na novinárov, ho podľa mňa vyčleňujú z normálnej, slušnej spoločnosti a diskvalifikujú ho na výkon akejkoľvek verejnej funkcie. On sa vymedzoval celý život voči Robertovi Ficovi, lenže bol to Robert Fico, ktorý podobnými útokmi pred rokmi na novinárov, urobil z novinárov lovnú zver a skončilo to vraždou Jána Kuciaka. To, čo robí Igor Matovič, je v tejto chvíli úplne to isté. Robí z novinárov terč, robí z nich lovnú zver. Môže sa hanbiť a nepatrí medzi slušných ľudí a do slušnej spoločnosti.
P. Hrušovský, predseda NR SR: (2005-07-01):
Prosím teraz pána poslanca Ivanča, aby z poverenia výboru pre zdravotníctvo Národnú radu informoval o stanovisku výboru k predloženému návrhu Úradu pre dohľad nad zdravotnou starostlivosťou. Nech sa páči.
Figeľ, Ján, podpredseda NR SR (2014-11-28):
Teraz dávam slovo spoločnému spravodajcovi z výboru pre pôdohospodárstvo a životné prostredie pánovi poslancovi Róbertovi Pucimu, aby informoval Národnú radu o výsledku prerokúvania návrhu vo výboroch a aby odôvodnil návrh a stanovisko gestorského výboru.
Novotný, Viliam, poslanec NR SR (2013-11-27):
Nebolo, pán župan Blanár, nebolo a mýlite sa ako obvykle. Treba povedať, že všimol som si, že rok sa hľadá riešenie, len nenašlo sa. O tom som hovoril vo svojom vystúpení. „Hledali, hledali, nenašli mí rádcové“. To je ten problém. To, o čom vy hovoríte, ste úplne mimo, skúste si pozrieť túto novelu, vôbec nezakladá nejaké nové trendy vo financovaní, naďalej ponecháva to, čo tam bolo, diskrimináciu klientov neverejných zariadení sociálnych služieb voči verejným zariadeniam sociálnych služieb a skutočnosť, že to bude nedofinancované. Preto sa búria samosprávy, a to by ste vy ako župan aj mohli poznať, lebo aj vy máte mestá a obce vo vašom samosprávnom kraji. Oni sa vám budú aj búriť, pretože nebudú mať na to dostatok peňazí, aby to zaplatili. Ministerstvo zdravotníctva strčilo hlavu do piesku a nechce zatiaľ zaplatiť za ošetrovateľské výkony, oni sa vás tie zariadenia na to, pán župan, budú pýtať, tak som zvedavý, či aj im budete v takom klišé odpovedať, že za všetko je aj tak vinný Dzurinda. Čo sa týka pani poslankyne Vaľovej, viete, moje hlboké presvedčenie je o tom, že občan platí dane a odvody a občan si má vybrať. Ak si klient vyberie neverejného poskytovateľa alebo verejného, je to jeho vec a nemali by sme to obmedzovať alebo o tom rozhodovať takým spôsobom, ako ste to popisovali vy, a hlavne ak dostane službu pre určitý stupeň odkázanosti, táto by mala byť zaplatená rovnako u verejného aj u neverejného poskytovateľa. To je moje vnútorné presvedčenie, vaše je zjavne iné, ako ste hovorili. A čo sa týka pána poslanca Jasaňa, pozrite sa, v 2001. roku pri decentralizácii išli kompetencie, čo sa týka sociálnych služieb, na samosprávne kraje, potom prišla fiškálna decentralizácia, Tomanovej novela presunula kompetencie na mestá a obce, prišla Mihálova novela, ktorá posilnila klienta, všetci sme hľadali nejaké riešenie, ale stále sa nenašlo ani... (Prerušenie vystúpenia časomerom.)
M. Číž, podpredseda NR SR: (2009-10-29):
Otváram rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne. Predpokladám, že to sú prihlášky do rozpravy. Áno, pán poslanec Lukša, pán poslanec Burian. Ešte niekto, prosím? Pokiaľ nikto, uzatváram možnosť prihlásiť sa do rozpravy ústne. Slovo má pán poslanec Lukša. Pripraví sa pán predseda výboru Burian.
Štefanec, Ivan, poslanec NR SR (2012-10-23):
Ďakujem pekne, pani podpredsedníčka. Pani podpredsedníčka Jurinová tiež vyzdvihla jeden zásadný fakt, a to je skutočnosť, že hospodársky rast neprichádza sám od seba, ako sa nám to niekto snaží nahovoriť. Predpokladom hospodárskeho rastu sú predovšetkým dobré podmienky pre tvorbu pracovných miest. Súvisí to s hospodárskou politikou štátu, s daňovou politikou, s dobrým Zákonníkom práce. Aj na Slovensku máme skúsenosť, že dobrým Zákonníkom práce, znížením priamych daní, zlepšením registrácie trebárs nových podnikov, to, čo sa udialo v posledných rokoch, sme podporili hospodársky rast. Treba povedať, že aj vstupom na spoločný európsky trh, ktorý nám pomohol zvyšovať rast a tvoriť nové pracovné miesta. Týmito všetkými opatreniami sme dosiahli, že kedysi na Slovensku bola nezamestnanosť takmer 20 %, a po týchto opatreniach sa dostala pod úroveň 10 percent. Dnes, bohužiaľ, tá nezamestnanosť zas stúpa a vzhľadom na zvyšovanie priamych daní, vzhľadom na zhoršený Zákonník práce, vzhľadom na to, čo sa deje na Slovensku, z dielne vlády zrejme môžeme očakávať len jediné, že ľudia budú prichádzať o prácu a počet nezamestnaných bude narastať. Preto som presvedčený, že našou povinnosťou je robiť všetko pre to, aby pracovné miesta boli vytvárané, pretože za najlepšiu sociálnu politiku považujem práve tvorbu pracovných miest. Hospodárska politika by mala byť taká, ktorá podporuje hospodársky rast, pretože ten neprichádza sám od seba. K tomu veľmi významne prispieva aj zákon, o ktorom dnes rokujeme. Ďakujem.
Kašper, Igor, poslanec NR SR (2021-01-14):
Ďakujem za slovo, pán podpredseda. Ja sa veľmi teším, že svitá na krajšie časy. Pani kolegyňa Cigániková pochválila hnutie SME RODINA. Tak ja mám hneď deň krajší, musím povedať. Absolútny súhlas s predsedom Národnej rady, ktorý poukázal na to, aby ani jedna vakcína, ani jedna vakcína nevyšla nazmar. A to je veľmi, veľmi dôležité na tomto celom. A preto budem aj ja veľmi rád, keď potom bude mať slovo pán minister a objasní niektoré aj otázky Borisa Kollára. To, že tu dnes sedíme, má veľký význam a dôsledok toho alebo dôkaz toho je aj to, že podľa informácií už aj okolité krajiny sa idú inšpirovať touto našou novelou. Takže ja držím palce a všetkými desiatimi budem za.
Mojš, Milan, poslanec NR SR (2018-03-14):
Pristúpime teraz k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 63, 65 až 71, 74 až 77 a 79 až 82 spoločne s odporúčaním gestorského výboru schváliť.
Ľ. Mušková, poslankyňa: (2003-09-24):
Preto z tohto dôvodu v mojom vystúpení chcem navrhnúť také zmeny, aby občania nedochádzali  k vzdialeným sídlam územných úradov. Chcem dať dva pozmeňujúce návrhy, a to  v prílohe č. 1 zoznam sídiel územných úradov štátnej správy v oblasti sociálnych vecí, rodiny a služieb zamestnanosti navrhujem rozšíriť o ďalšie sídlo územného úradu, a to  pod poradovým číslom 25 vložiť 26 okres Bytča. Poradové čísla ostatných sídiel prečíslovať. V prílohe č. 2 zo zoznamu sídiel  územných úradov štátnej správy v oblasti sociálnych vecí, rodiny a služieb vyňať z čísla 25 Bytča a zaradiť ho ako okres Bytča pod poradovým číslom 26 a ostatné sídla prečíslovať. Navrhujem to práve z tohto dôvodu vzdialeného dochádzania občanov okresu Bytča do Žiliny. Môj druhý pozmeňujúci návrh sa týka druhého okresu, z ktorého pochádzam, je to  okres Kysucké Nové mesto. Je to ten istý dôvod, kde sa navrhuje za sídlo vzdialený okres Čadca. Preto navrhujem  zoznam sídiel  územných úradov štátnej správy v oblasti sociálnych vecí, rodiny a služieb zamestnanosti rozšíriť o ďalšie sídlo územného úradu, a to pod poradovým číslom 19 vložiť číslo 20 Kysucké Nové Mesto, ostatné poradové čísla prečíslovať. A v prílohe č. 2 zo zoznamu sídiel územných úradov štátnej správy  v oblasti sociálnych vecí, rodiny a služieb vyňať z čísla 19 Kysucké Nové Mesto a zaradiť ho ako okres Kysucké Nové Mesto pod poradové číslo 20, ostatné čísla podľa zmyslu prečíslovať. V porovnaní s inými podobnými regiónmi, ktoré majú približný počet obyvateľov a v nich umiestnenými sídlami územných úradov, nechcem ich menovať, aby sa neurazili, že som ich na tejto pôde nejakým spôsobom spomenula, Kysuce spĺňajú všetky kritériá na umiestnenie dvoch územných sídiel v oblasti sociálnych vecí, rodiny a služieb zamestnanosti, zvlášť ak nezamestnanosť v okrese Kysucké Nové Mesto osciluje pravidelne okolo 20 percent. Ak však túto   zmenu, respektíve vytvorenie nového  sídla  neschválite, chcem   poprosiť, aby ste aspoň schválili váš pozmeňujúci návrh vládnych poslancov, ktorý predložila pani poslankyňa Majdová z tohto dôvodu, aby sa okres netrhal na dve centrá, keďže obvodný úrad má ísť do Žiliny. Ďakujem.
Baránik, Alojz, poslanec NR SR (2022-03-16):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2017-06-14):
Na vystúpenie pána poslanca s faktickými dvaja, končím možnosť sa prihlásiť. Pán poslanec Grendel.
Ďuriš Nicholsonová, Lucia, podpredsedníčka NR SR (2017-05-11):
Pán poslanec Laurenčík, nech sa páči.
Žiga, Peter, podpredseda NR SR (2024-01-11):
Ďalšou v rozprave vystúpi pani poslankyňa Holečková, nech sa páči.
Paška, Pavol, predseda NR SR (2014-06-25):
(Hlasovanie.) 127 prítomných, 120 bolo za, 7 sa zdržali. Návrh sme schválili. Pán poslanec Ježík uvedie v druhom čítaní hlasovanie o vládnom návrhu zákona č. 355 o ochrane, podpore a rozvoji verejného zdravia. Je to tlač 970. (Hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 970.)
Lipšic, Daniel, minister vnútra SR (2011-02-10):
Možno by som ale predseda len ešte jednu vec...
Grausová, Natália, poslankyňa NR SR (2017-02-08):
Áno, ďakujem. Ja si myslím, že občianka ministerka Žitňanská má čo najmenej hovoriť o ľudských právach, keďže spolu s jej koaličným spojencom Kaliňákom a predsedom vlády Ficom zavádza v Slovenskej republike metódy, praktiky Gestapa, NKVD a ČEKY v jednej osobe.
Laurenčík, Milan, podpredseda NR SR (2021-03-17):
Toto bol posledný príspevok k rozprave k tomuto vládnemu návrhu zákona, preto vyhlasujem všeobecnú rozpravu za skončenú. Pýtam sa, či chce zaujať stanovisko k rozprave pán navrhovateľ. Nechce. Pani spravodajkyňa, nech sa páči.
Glváč, Martin, podpredseda NR SR (2018-03-14):
Ďakujem. S faktickou poznámkou pán poslanec Mizík. Končím možnosť prihlásiť sa. Nech sa páči.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 140 poslancov, za 127, zdržali sa 13. Konštatujem, že sme uvedený návrh schválili. Tým sme vyčerpali dnešné body hlasovania. Poprosím, procedurálny návrh, pani Renáta Kačšáková?
Viskupič, Marián, poslanec NR SR (2021-12-07):
Ďakujem pekne za slovo. SaS zabránila vzniku nerealizovateľného riešenia. Systém poukazov by reálne nebol k dispozícii skôr ako o niekoľko mesiacov. To sú normálne slová z ministerstva financií. To je jedna vec. Druhá vec. Systém poukazov by skôr či neskôr skončil u nejakého gastroemitenta, u nejakej firmy, ktorá by z toho spravila podobného zvera, ako sú gastrolístky. Čiže toto sú dve dôležité veci, ktoré sa podarili. Namiesto toho je tu lepšie riešenie, proste je to v hotovosti, áno, je to menej peňazí, ale sú to peniaze v hotovosti, ktoré tí ľudia dostanú proste okamžite, a áno, som presvedčený, že toto je motivácia k očkovaniu. Čo sa týka obchodov, súčasťou dohody je otvorenie obchodov, takže tie budú, najviac im bude môcť pomožené, ako sa to dá, a to je tak, keď je obchod otvorený a môže predávať svoj tovar. Stále však moje druhé oko plače, pretože stále máme drahé riešenie, stále nemáme vykonané analýzy hodnoty za peniaze. Nevieme, či neexistovalo nejaké iné riešenie, ktoré mohlo priniesť ešte viacej pozitív za ešte menej peňazí. A poviem, že stále, áno, stále je tu určitý morálny hazard, je to nejaká forma uplácania ľudí, aby sa teda išli očkovať, ale okej, situácia je, aká je, uvidíme, čo bude o pol roka, uvidíme, čo to prinesie. Čiže je to kompromis a myslím si, že vo finále ľudia budú mať namiesto nerealizovateľných poukazov napríklad 300 vysoko realizovateľných euro, ktoré môžu minúť skutočne na čo na to, na čo potrebujú a myslím si, že dôchodcovia veľmi dobre vedia a potešia sa teda týmto peniazom. Ďakujem pekne.
Pellegrini, Peter, predseda NR SR (2015-04-15):
Chcel by som požiadať pána poslanca Lipšica, má aj v hlasovacom zariadení svoju kartu. Tam bude teraz sedieť pán navrhovateľ minister spravodlivosti Borec. A zároveň by som ho chcel požiadať, keďže sme prerušili schôdzu, ktorá sa týka vyslovenia nedôvery ministrovi zdravotníctva, či by mohol odstrániť ten svoj transparent a obraz, ktorý tu vystavil, a potom ho znovu si môže nainštalovať, keď budeme pokračovať v schôdzi, ktorej sa ten transparent týka. Takže poprosím, ak je niekde v budove pán poslanec Lipšic, aby si zobral svoju kartu a odstránil aj obraz a transparent. Vážené panie poslankyne, vážení páni poslanci, otváram rokovanie 49. schôdze Národnej rady Slovenskej republiky. Na úvod mi dovoľte, aby som zistil prítomnosť poslancov, preto sa, prosím, prezentujte. (Prezentácia.) Prítomných 128 poslancov. Teda konštatujem, že Národná rada je schopná sa uznášať a môžeme pokračovať v rokovaní. Na 49. schôdzi budú overovateľmi pani poslankyňa Ľubica Rošková a Janka Šípošová. Náhradníkmi budú poslanci Pavol Goga a Viliam Novotný. O ospravedlnenie svojej neúčasti na tejto schôdzi požiadali poslanci Dušan Čaplovič, Mikuláš Dzurinda, Mikuláš Huba, Ján Hudacký, Ladislav Kamenický, Ján Mičovský, Richard Raši, Boris Susko a Jana Vaľová. Navrhnutý program schôdze vám bol rozdaný. Dovoľte mi ešte pred tým, aby som vás informoval, že pán doktor poslanec Viliam Novotný ma požiadal, aby som na 49. schôdzu Národnej rady Slovenskej republiky pozval pána generálneho prokurátora Slovenskej republiky Jaromíra Čižnára a aby sme mu umožnili vystúpiť pred poslancami Národnej rady Slovenskej republiky. Dovoľte, aby som vás informoval, že som kontaktoval generálneho prokurátora Slovenskej republiky, ktorý mi poslal svoje stanovisko a skonštatoval, že v súčasnosti sa realizujú procesné úkony v danej veci, v ktorých vykonáva dozor prokurátor Úradu špeciálnej prokuratúry Generálnej prokuratúry Slovenskej republiky, a preto nie je možné v tomto momente poskytovať podrobnejšie informácie o priebehu trestného konania, a preto som požiadavke pána poslanca Novotného nevyhovel. Teraz pristúpime k schvaľovaniu programu. Ešte predtým s návrhmi pán poslanec Beblavý. Nech sa páči.
P. Paška, predseda NR SR: (2007-06-21):
Keď dovolíte, možno neobvykle, dúfam, že to, čo poviem, nevyvolá opäť búrku nevôle a kontroverzie, ale zámerne som použil výraz pokračovať v rokovaní, a nie výraz pristúpime k hlasovaniu. Viete, že počas prerokúvania zákona o lesoch došlo k názoru na to, akým spôsobom je identifikovaný inštitút hlasovania, a keďže som sa obrátil na ústavnoprávny výbor, ktorý ako orgán Národnej rady, samozrejme, plne rešpektujem a dostal som od neho stanovisko, ktoré je minimálne výkladovo také problematické, ako je znenie samotného rokovacieho poriadku, dovolil som si použiť výraz. Takže teraz už úplne vážne, samozrejme, budeme pokračovať tak, ako sme sa potom aj dohodli a pristúpime k hlasovaniu. Tým chcem dať najavo ministrom, že nemôžu otvárať rozpravu, lebo som použil výraz hlasovanie. Takže, ak dovolíte, dámy a páni, budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 326/2005 Z. z. o lesoch a o zmene zákona č. 217/2004 Z. z. o lesnom reprodukčnom materiáli a o zmene niektorých zákonov v znení zákona č. 545/2004 Z. z. Ešte predtým, páni ... Potom, páni, procedurálny návrh. Pán poslanec Lebocký bude uvádzať hlasovanie. Takže, poďme na to.
Grendel, Gábor, podpredseda NR SR (2021-02-24):
Ďakujem, pán minister, prosím, zaujmite miesto pre navrhovateľa. Dávam teraz slovo členovi výboru pre hospodárske záležitosti poslancovi Ľubošovi Krajčírovi, aby informoval Národnú radu o výsledku prerokovania návrhu vlády vo výbore.
Ďuriš Nicholsonová, Lucia, podpredsedníčka NR SR (2016-10-12):
V súlade s rokovacím poriadkom teraz požiadal o slovo v rozprave pán minister, nech sa páči.
Slafkovský, Alexander, poslanec NR SR (2010-09-07):
Ďakujem, pán predsedajúci, tým pádom sme v druhom čítaní, rozhodli sme o pripomienkach pána prezidenta a, pán predsedajúci, sme v treťom čítaní . Prosím, otvorte rozpravu.
B. Bugár, podpredseda NR SR: (2004-06-29):
O ospravedlnenie svojej neúčasti na dnešnom rokovacom dni písomne požiadali poslanci: Monika Beňová, Milan Cagala, Anton Danko, Igor Federič, Ivan Kiňo, Zuzana Plháková, Alojz Přidal, Ján Rusnák. Pristúpime k rokovaniu o návrhu uznesenia Národnej rady Slovenskej republiky, ktorým žiada vládu Slovenskej republiky o predloženie zmlúv s KIA – Hyundai a PSA Citroen . Návrh uznesenia ste dostali ako tlač 774. Dávam slovo poslancovi Róbertovi Madejovi, aby návrh uznesenia uviedol. Pán poslanec, nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode, tak ako uviedol pán spravodajca. (Hlasovanie.) Prítomných 124, za 15, proti 78, zdržalo sa 31. Tento bod sme neschválili.
Ľ. Jahnátek, minister hospodárstva SR: (2010-02-02):
V súlade s uvedenou smernicou návrh zákona obsahuje definíciu nových pojmov, vymedzuje služby, ktoré nie je možné poskytovať na území Slovenskej republiky cezhranične, vymedzuje tiež okruh služieb, na ktoré sa nevzťahuje, definuje činnosti jednotných kontaktných miest, ustanovuje povinnosti poskytovateľov služieb, práva príjemcov služieb a spôsoby administratívnej spolupráce orgánov v rámci Európskej únie. Ďalej upravuje postupy pri uznávaní dokumentov vydaných v inom členskom štáte, niektoré podmienky pri udeľovaní oprávnení na poskytovanie služieb, povinnosti príslušných orgánov a tiež postupy pri dozore nad poskytovateľmi služieb. Tento návrh sa vzťahuje nielen na fyzické osoby, ale aj na právnické osoby poskytujúce služby na komerčnom základe a ustanovuje rovnaké podmienky pre domácich poskytovateľov služieb, ako aj pre poskytovateľov služieb z iných členských štátov Európskej únie. Návrh zákona vyžaduje novelizáciu živnostenského zákona, ktorý vytvára právny rámec pre funkčné zabezpečenie jednotných kontaktných miest pre podnikateľov. Súčasne sa rozširuje ponuka služieb poskytovaných jednotnými kontaktnými miestami o možnosť podávať návrh na zápis do obchodného registra, ktorého cieľom je uľahčiť a zefektívniť prístup k službám podnikateľovi tak, aby tento mohol splniť povinnosti súvisiace najmä so začatím podnikania na jednom mieste. Doterajšia činnosť živnostenských úradov, ako jednotných kontaktných miest pre podnikateľov, sa rozširuje aj na všetkých poskytovateľov služieb so sídlom v Slovenskej republike. Vzhľadom na to, že implementácia smernice o službách na vnútornom trhu vyžaduje následnú novelizáciu 36 osobitných právnych predpisov v gescii rôznych rezortov, zvolilo ministerstvo hospodárstva pri tvorbe zákona model generálneho zákona, ktorý zaručuje najefektívnejšiu a pre občanov najzrozumiteľnejšiu formu. Záverom si dovolím poznamenať, že v prípade implementácie smernice o službách na vnútornom trhu do právneho poriadku Slovenskej republiky a v príprave návrhu zákona išlo skutočne, s ohľadom na šírku záberu dotknutých subjektov, o nesmierne náročný a komplikovaný proces. Vážená pani predsedajúca, vážené panie poslankyne, páni poslanci, dovoľujem si požiadať o podporu predloženého vládneho návrhu zákona. Ďakujem.
Paška, Pavol, predseda NR SR (2013-12-12):
Poprosím vás, dámy a páni, o zaujatie mesta, budeme hlasovať. Ešte predtým, vážené panie poslankyne, vážení páni poslanci, ako pristúpime k hlasovaniu, chcem vás požiadať, tak ako sme sa minulý týždeň dohodli, aby sme si dnes dôstojne minútou ticha uctili a pripomenuli veľkú osobnosť boja za ľudské práva a demokraciu zosnulého Nelsona Mandelu. (Minúta ticha.) Ďakujem pekne. Ešte predtým ako pristúpime k samotnému hlasovaniu, vzhľadom na schválený postup a vzhľadom na to, že sme o 11.00 hodine doobeda kvôli zvolanému poslaneckému grémiu nehlasovali o prerokovaných bodoch programu okrem vládneho návrhu zákona o štátnom rozpočte, kde sme odsúhlasili hlasovanie po 15.00 hodine, po hodine otázok, dávam návrh, aby sme teraz hlasovali aj o ostatných bodoch programu, prerokovaných bodoch programu. (Hlasovanie.) 135 prítomných, 107 za, 1 proti, 20 sa zdržalo, 7 nehlasovali. Návrh sme schválili. Zároveň navrhujem a pýtam sa, či je všeobecný súhlas, aby sme už dnes o 17.00 hodine nehlasovali a hlasovali až zajtra o 11.00 hodine o prerokovaných bodoch. Je všeobecný súhlas? (Reakcie z pléna.) Nie. Budeme hlasovať o tomto návrhu. (Hlasovanie.) 141 prítomných, 101 bolo za, 13 proti, 22 sa zdržalo, 5 nehlasovali. Návrh sme odsúhlasili. Takže budeme teraz hlasovať o prerokovaných bodoch, o vládnom návrhu zákona o štátnom rozpočte. Potom budeme pokračovať pravidelným bodom, ktorým sú interpelácie poslancov a zajtra budeme potom hlasovať o 11.00 hodine o prerokovaných bodoch. Pani poslankyňa Vášáryová.
Hrnčiar, Andrej, podpredseda NR SR (2017-03-29):
Nepredniesli ste žiadny, nepredniesli ste žiadny procedurálny návrh. Prosím vás, vypnite pani poslankyňu Remišovú! Nech sa páči, pán poslanec Vašečka, procedurálny návrh. A poprosím vás dodržiavať rokovací poriadok, poprosím vás o procedurálny návrh.
Grendel, Gábor, podpredseda NR SR (2020-06-03):
S faktickou poznámkou pani poslankyňa Vaľová.
Danko, Andrej, predseda NR SR (2016-09-06):
Otváram rozpravu o tomto bode programu. Hlási sa niekto z poslancov do rozpravy? Uzatváram možnosť prihlásenia do rozpravy. Konštatujem, že nik sa neprihlásil. Vyhlasujem rozpravu za skončenú. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady s uzavretím Zmluvy medzi Slovenskou republikou a Barbados o zamedzení dvojitého zdanenia a zabránení daňovému úniku v odbore daní z príjmov . Návrh vlády má parlamentnú tlač 122 a spoločná správa výborov má tlač 122a. Nech sa páči, pán minister Kažimír, odôvodnite aj tento návrh vlády.
Hort, Milan, podpredseda NR SR (2011-10-18):
Ďalej sa prihlásila do rozpravy pani poslankyňa Jana Vaľová, nech sa páči.
Glváč, Martin, podpredseda NR SR (2019-09-17):
Ďakujem. S faktickými poznámkami dvaja poslanci. Končím možnosť s prihlásiť sa. Pani poslankyňa Krištúfková, nech sa páči.
Solymos, László, poslanec NR SR (2011-06-30):
Ďakujem pekne, pán predseda. Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárstvo, výstavbu a dopravu ma určil za spravodajcu k vládnemu návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku, tzv. stavebný zákon, v znení neskorších predpisov, pod tlačou 396. Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a § 68 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 10. júna 2011 č. 402 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodárstvo, výstavbu a dopravu a výbor pre verejnú správu a regionálny rozvoj. Za gestorský výbor navrhujem výbor pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 26. augusta 2011 a v gestorskom výbore do 31. augusta 2011. Pán predseda, prosím vás, otvorte rozpravu. Ďakujem.
M. Sabolová, poslankyňa: (2009-12-01):
A ešte možno jedna poznámočka k materiálu, ktorý aj máme predložený, kde hovoríte: „Kritickým faktorom momentálnej situácie je výpadok príjmov zdravotných poisťovní, oproti schváleným rozpočtom na rok 2009 tento stav je nevyhnutné riešiť.“ No ak sú výpadky v zdravotných poisťovniach, tak ich poďme riešiť komplexne, ale nielen svoju si sanujem a všetci ostatní poistenci v tej súkromnej a v tej inej sú pre mňa cudzí. To už nie sú tí občania Slovenskej republiky, o ktorých sa treba starať a budeme si dotovať vyše 65 miliónov korún. A verím, že v roku 2010, lebo boli schválené pre rok 2010 na dofinancovanie zdravotnej starostlivosti, ako povedal pán minister aj v relácii nielen sám, ale aj so mnou komunikoval v jednej relácii. A preto si myslím, že je to netransparentné, tak ako som to v zarážkach povedala, jej spôsob je neprijateľný a obídenie občanov je netransparentné. Existencia možná.
Galko, Ľubomír, poslanec NR SR (2012-05-09):
Áno, ďakujem pekne. Ja by som pána poslanca Šebeja chcel trošku doplniť a upresniť, že nie to, že 2 percentá HDP, čo sme, mimochodom, nedosiahli ani jeden jediný raz, odkedy sme členmi Severoatlantickej aliancie, nie sú vyčlenené na rezort obrany, ale najväčším problémom rezortu obrany je neustále znižovanie objemu peňazí, ktoré sú pre rezort obrany vyčlenené. Dospelo to až do dnešného stavu, keď na rezort obrany je vyčlenených 1,1 percenta HDP, a práve vláde Ivety Radičovej sa podarilo zastabilizovať tento rozpočet na tejto úrovni. Ja vítam, že v programovom vyhlásení vlády zhodou okolností je napísané, že aj vláda, táto vláda, vláda Roberta Fica chce zastabilizovať rozpočet na určitý počet rokov dopredu. Ja by som si dovolil v tejto súvislosti upozorniť ešte na jednu vec, že najbrutálnejším spôsobom bol rozpočet obrany zmasakrovaný doslova v roku 2009, 2010, keď bol krátený o 200 mil. eur, to je, prosím pekne, jedna pätina ročného rozpočtu. Ešte aj z týchto peňazí, z tohto chudobného rozpočtu vtedajší pán tieňový minister obrany, pán Robert Kaliňák, dokázal zobrať peniaze a nakúpiť hasičské autá a zároveň postaviť niekde most na Orave, čiže aj z toho chudobného, zdevastovaného rozpočtu boli peniaze voľakomu zobraté. Dodnes sa z toho rezort obrany nespamätal.
Laurenčík, Milan, podpredseda NR SR (2021-05-05):
Ďakujeme. Pán poslanec, prosím, zaujmite miesto pre navrhovateľa. Ja teraz dám slovo spravodajkyni, ktorú určil navrhnutý gestorský výbor pre zdravotníctvo, pani poslankyni Anne Záborskej. Nech sa páči.
Ondruš, Branislav, poslanec NR SR (2011-05-18):
Ďakujem pekne. Pani kolegyňa Blahová, pani kolegyňa Blahová? Aha, ani tu nie je. No, tak ani neviem, či mám, dobre, no, len jednu vetu. Pani kolegyňa Blahová, teda ja nebudem reagovať na všetkých, len teda jednou, len teda k tomu jednému, ako tento Zákonník práce prinesie väčšiu flexibilitu využívania pracovného času v prospech zamestnancov. Tak musím len povedať, že podľa nového § 97 bude mať zamestnávateľ možnosť stanoviť prácu nadčas až do výšky 550 hodín za rok, čo pri 48-hodinovom pracovnom týždni znamená vyše 11,5-pracovného týždňa. Čiže ľudia v skutočnosti oproti riadnemu pracovnému času budú podľa tohto Zákonníka práce môcť pracovať až o, až 11,5 týždňa navyše oproti bežnému pracovnému času. Tak skutočne si neviem predstaviť, či práve toto je opatrenie, ktoré pomôže zvýšiť, ktoré pomôže zvýšiť... (reakcia z pléna) ... nielen zamestnanosť, to je jedna vec, samozrejme, ale druhá vec, že či toto pomôže zvýšiť nejaký komfort rodinného života alebo podobne, keď ľudia budú musieť chodiť do práce a v skutočnosti za rok o 11,5 týždňa viac, než by chodili normálne. No a potom ešte, ešte teda je tam jeden zaujímavý údaj, a to ten, že zamestnávateľ bude môcť dohodnúť, že vo výške mzdy bude zohľadnená práca nadčas v úhrne až 150 hodín v kalendárnom roku. Inými slovami, tento Zákonník práce pripustí, že ľudia odpracujú 150 hodín za rok zadarmo v prospech zamestnávateľa bez toho, aby dostali za to čo len korunu navyše. Tak skutočne neviem, ale ak sú toto naozaj veci, ktoré majú pomôcť rodinnému životu, tak potom asi ste z inej planéty.
Kondrót, Maroš, poslanec NR SR (2015-11-25):
O návrhu pána poslanca Lipšica nemôžeme hlasovať, pretože sme schválili bod zo spoločnej správy.
Krúpa, Juraj, poslanec NR SR (2022-05-05):
Ďakujem veľmi pekne, pán predsedajúci. Budem stručný. Je to, povedzme si to na rovinu, nachádzame sa vo vojne. Táto vojna nezačala 24. februára tohto roku, ale začala v roku 2014 inváziou Ruska na Krym a na Donbas, čo vlastne viedlo aj k rozpútaniu intenzívnej informačnej vojny. Táto informačná vojna má za následok, že dochádza k ovplyvňovaniu, zásadnému a negatívnemu ovplyvňovaniu našej spoločnosti šírením rôznych dezinformácií, hoaxov a rôznej propagandy, ktorá sa, samozrejme, transformovala aj do nášho mediálneho priestoru. A je v našom národnom záujme chrániť naše princípy, naše hodnoty a našu demokraciu. Čiže potrebujeme sa aj my brániť v tejto informačnej vojne, a preto v rámci zákona tzv. lex Ukrajina sme zaviedli aj systém, ako sa pred týmito dezinformáciami, hybridnými aktivitami brániť a tento zákon alebo táto časť zákona platí vlastne do 30. 6. Zároveň sme sa rozhodli, že je potrebné, vzhľadom na prebiehajúcu informačnú vojnu, tento návrh zákona posunúť, teda ešte predĺžiť jeho platnosť do 30. 9., ale s tým, že naďalej prebieha taká komplexnejšia legislatívna príprava zákona, ktorá by mala toto komplexnejšie upraviť. Pretože predsa len si uvedomujeme veľmi dobre, že sa jedná aj o slobodu slova. Takže potrebujeme sa v tejto veci ešte nejakým spôsobom vysporiadať s niektorými detailmi, takže bude zatiaľ platiť táto úprava legislatívna, ktorú tu máme. Takže to je z mojej strany stručne všetko. Ďakujem vám pekne.
Laššáková, Jana, podpredsedníčka NR SR (2014-06-11):
Nech sa páči, pani podpredsedníčka Jurinová.
Podmanický, Ján, poslanec NR SR (2024-04-24):
(Rečník si zabudol hlasovaciu kartu.) Ospravedlňujem sa, som si ešte nezvykol na tento nový systém. Vážený pán podpredseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Holý, Štefan, podpredseda vlády SR (2022-12-08):
Vážený pán predsedajúci, vážené panie poslankyne, vážení páni poslanci, hlavným cieľom vládneho návrhu zákona je modernizácia právnej úpravy v oblasti priemyselného vlastníctva a jej prispôsobenie súčasným spoločenským podmienkam a moderným trendom v správnych konaniach. Vládnym návrhom zákona sa zavádza možnosť realizovať odbornú skúšku patentového zástupcu dištančnou online formou za predpokladu, že ju nemožno vykonať prezenčne. Rovnako sa zavádza možnosť vzdania sa práva prihlasovateľa úžitkového vzoru, požiadať o odklad zverejnenia prihlášky úžitkového vzoru, čoho dôsledkom môže byť skoršie zverejnenie tejto prihlášky, a teda aj skorší zápis úžitkového vzoru do príslušného registra. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem.
Pollák, Peter, poslanec NR SR (2023-05-03):
Ďakujem pekne za slovo. Pán Mazurek, ja s vami určite nebudem súhlasiť, to je taká vaša ojetá guma, kedy stále sa oháňate tu takou vetou, že sloboda slova. Pre vás je sloboda slova v prezentovaní nenávistných prejavov. A ja sám som bol teda takým príkladom toho, kedy, tak ako povedal aj predrečník Šeliga napríklad u pána Krčméryho, tak aj my sme dostávali veľa nenávistných prejavov, dokonca sme museli mať policajnú ochranu, o ktorú, o ktorej som už rozprával. Vaša, vaše prejavenie tých nenávistných prejavov naozaj vedie aj, aj k takýmto činom. Zároveň intenzita a jednoducho to prezentovanie tých nenávistných prejavov vy prezentujete ako slobodu slova. Ja nehovorím, aby ste mi, aby sme my dvaja mali rovnaký názor. Majte iný názor, však o tom to je, o tom je tá sloboda slova, o tom je tá pluralita názoru, aby sme vlastne si vyargumentovali, ale obhajovať slobodu slova nenávistnými prejavmi nie je okej. Vy ste sa tu oháňali potom aj ďalšími vecami, ste spomínali tu nejaké domnelé pomenovanie, a ja by som vám to rád aj vysvetlil, že o čo ide. Napríklad vtedy, keď ste písali status o útočníkovi vo Vrútkach, kde ste nejakým spôsobom potom sa museli aj ospravedlniť, stiahnuť ten status, aj chvost a, lebo ste sa báli toho, že ste šírili dezinformáciu. O tom je aj tento návrh zákona a nemyslím si, že váš výklad tohto návrhu zákona bol správny. Skôr to bolo o dezinterpretácii a o tom videjku, ktorý určite dnes zavesíte a dáte k tomu riadny popis, aby ste tam naháňali zase ďalších followerov.
Bugár, Béla, podpredseda NR SR (2017-03-28):
Vážené panie poslankyne, vážení páni poslanci, prosím, aby ste sa ukľudnili a poprípade aby ste si zaujali vlastné miesta. Ďakujem pekne. Skôr ako budeme pokračovať v prerušenom rokovaní hlasovaním, prosím, aby sme minútou ticha uctili pamiatku bývalého poslanca Národnej rady Františka Gauliedera. (Minúta ticha.) Ďakujem pekne. A teraz pristúpime k hlasovaniu v prvom čítaní o vládnom návrhu ústavného zákona, ktorým sa mení a dopĺňa ústava (tlač 483). Teraz dávam slovo pani spravodajkyni ústavnoprávneho výboru, pani poslankyni Laššákovej. (Hlasovanie o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 483.)
Paška, Pavol, predseda NR SR (2013-06-26):
Ďakujem pekne. Nie sú faktické poznámky. Prerušujem rokovanie o tomto bode programu. Budeme hlasovať o prerokovanom bode. Poprosím vás, dámy a páni, aby ste sa zaregistrovali vo svojich hlasovacích zariadeniach. (Zaznievanie gongu.) Pán poslanec Štefanec.
Blanár, Juraj, podpredseda NR SR (2021-10-20):
Ďakujem, pán minister. Teraz nám prednesie spoločný spravodajca pán poslanec Igor Kašper z výboru pre vzdelávanie, vedu, mládež a šport výsledok rokovania výborov a odôvodní rovnako návrh a stanovisko gestorského výboru, nech sa páči, pán spoločný spravodajca.
Maďarič, Marek, minister kultúry SR (2013-05-14):
Ďakujem pekne. Dovoľte mi, aby som začal tam, kde skončil pán poslanec Viskupič. A naozaj s ním súhlasím, a to nielen v tom, ale aj v tom zmysle, že táto novela autorského zákona je prechádzkou ružovou záhradou oproti tomu, čo nás bude čakať pri rekodifikácii autorského zákona ako takého. Aj preto mu bude predchádzať legislatívny zámer najprv, aj preto bude veľká odborná konferencia. A, samozrejme, na ministerstve aj počítame s účasťou tých poslancov, ktorí sa tejto téme venujú a ktorí vedia prispieť, či už niečo presadia alebo nepresadia, pretože na jednej strane nie je autorský zákon otázkou politického súboja, ale určite to bude predmetom veľkého lobizmu a veľkých súbojov záujmových skupín. Vy, ktorí sa tomu venujete, asi viete, že v Českej republike napriek tomu, že veľmi poctivo dva, neviem teraz, či aj nie tri roky pripravovali rekodifikáciu autorského zákona. Vláda nakoniec stratila nedávno odvahu ho vôbec predložiť, čo určite súvisí práve s tým, že to nebude jednoduchá otázka. Konkrétne k otázke pána poslanca Viskupiča, čo sa týka tých databáz. On to nakoniec naznačil. A netreba ani skrývať, že sa tu rieši v podstate prakticky problém, ktorý vzniká ohľadom používania novinových článkov niektorými monitorovacími agentúrami. Aj táto úprava vznikala v diskusii s vydavateľmi. A toto je ako keby spoločný návrh alebo návrh, ku ktorému sa dospelo spoločne. Cesta chrániť konkrétne články, autorské články, myslím si, nie je celkom možná, pretože nie všetky články zase majú charakter autorského diela. Jednoducho aplikovalo sa to, že noviny je možné považovať ako súbor autorský. A myslím si, že tým docielime to, aby niekto neparazitoval na práci niekoho iného a bol povinný s ním uzatvoriť nejakú zmluvu. Čo sa týka otázky pána poslanca Hlinu, myslím si, že je to trochu špekulatívna otázka. A dostali by sme sa pri odpovedi na nej do iných problémov, čo je súčasťou diela, ako sa dívame na aj prvky prítomné, komerčné v dielach, a to nielen maloletých, ale aj veľkých umelcov. Možno máte aj niečo vo vizuálnej pamäti, diela Andyho Warhola, ktorý veľmi často používal aj prvky. Čiže to je také. Ja chápem, prečo sa na to pýtate, takže v dovoľte mi v tejto chvíli len takto odpovedať. No a napokon, pán poslanec Poliačik, rozumiem vašej otázke, ale ak sám hovoríte, že vám tieto veci neprešli alebo nepresadili ste ich vtedy, keď ste boli členmi koalície, tak sa ma pýtate, prečo vám neprešli, keď ste členom opozície? (Reakcia poslanca.) No tak sa to nestihlo. Potom sa mi páči, keď vy hovoríte, že teda už teraz je neskoro a vy ste to nestihli, hoci tak veľmi, odkedy ste asi boli zrejme poslancom, ste vedeli, aké je to akútne. A priznám sa, konkrétne si už na váš návrh už nepamätám. Jednoducho v tejto veci ministerstvo chcelo mať tie veci pod kontrolou a garantovať ono tú novelu, túto stránku. Takže toľko moja odpoveď k vám. Ďakujem za pozornosť.
Laššáková, Jana, podpredsedníčka NR SR (2014-11-10):
Pán poslanec Hlina, nech sa páči, máte slovo a pripraví sa pán poslanec Vašečka.